b'\n_START_ARTICLE_\nSkovl\xc3\xa6nge Pr\xc3\xa6steg\xc3\xa5rd\n_START_PARAGRAPH_\nSkovl\xc3\xa6nge Pr\xc3\xa6steg\xc3\xa5rd var en pr\xc3\xa6steg\xc3\xa5rd fra 1810 i Skovl\xc3\xa6nge Sogn (Lollands S\xc3\xb8nder Herred), nogle kilometer nord for S\xc3\xb8llested. Den var placeret i Lolland Kommune og tilh\xc3\xb8rte Region Sj\xc3\xa6lland. Pr\xc3\xa6steg\xc3\xa5rden l\xc3\xa5 ved siden af Skovl\xc3\xa6nge Kirke, der blev bygget ca. \xc3\xa5r 1200._NEWLINE_Som en del af en bro mellem Skovl\xc3\xa6nge Pr\xc3\xa6steg\xc3\xa5rd og Gurreby fandt man i 1627 runestenen Skovl\xc3\xa6ngestenen, som siden blev flyttet til Stiftsmuseet Maribo. Dens inskription lyder: _NEWLINE_"Astrad rejste denne sten efter sin fader Jyde, en meget velbyrdig thegn"._NEWLINE_Kulturarvsstyrelsen udpegede Skovl\xc3\xa6nge Pr\xc3\xa6steg\xc3\xa5rd som bevaringsv\xc3\xa6rdig. P\xc3\xa5 trods af dette blev pr\xc3\xa6steg\xc3\xa5rden revet ned i december 2013.'